བདུན་ཕྲག་འགའ་ལས་མ་སོང་བར་བལ་ཡུལ་གྱི་གསར་འགྱུར་ཁང་ཆེ་གྲས་ཁག་གི་གསར་འགོད་པ་ཚོ་བུ་མོ་དེའི་གྲོང་གསེབ་ཏུ་བསྐྱོད་དེ་བུ་མོ་རྙེད་ནས་བཅར་འདྲི་སྣ་ཚོགས་བྱས་པས།ཚགས་པར་དང་བརྙན་འཕྲིན་རླུང་འཕྲིན་དྲ་ལམ་སོགས་བརྒྱུད་ལམ་ཡོད་ཚད་ཀྱི་གླེང་གཞི་གཙོ་བོ་ཞིག་ཆགས།ཟླ་བ་གཅིག་མ་འགོར་བར་རྒྱ་གར་དང་པ་ཀི་སི་ཐན་གྱི་གསར་འགྱུར་བརྒྱུད་ལམ་འདྲ་མིན་གྱིས་ཀྱང་བུ་མོ་དེའི་འདྲ་པར་ལ་དོ་སྣང་བྱས།གསར་ཁང་དག་གིས་བུ་མོ་དེ་བལ་བོའི་རྒྱལ་སར་ཁྲིད་ཡོང་ནས་བཅར་འདྲི་བྱས་པ་མ་ཟད་བུ་མོར་གྱོན་ཆས་གོང་ཆེན་མང་པོ་གྱོན་དུ་བཅུག་ནས་འདྲ་པར་སྣ་ཚོགས་བླངས།གཞས་པ་གཞས་མ་དག་གིས་ཀྱང་བུ་མོ་དེར་བསྟོད་གླུ་འདྲ་མིན་བླངས་པ་མ་ཟད།གློག་བརྙན་ཁང་ཁག་གིས་ཀྱང་བུ་མོར་གློག་བརྙན་འཁྲབ་རྒྱུའི་རེ་སྐུལ་བྱས།སྤྱི་ཚོགས་སྟེང་མིང་གྲགས་ཆེ་བའི་འབྱོར་ལྡན་པ་ཁག་ཅིག་གིས་བུ་མོའི་ཆེད་དུ་ཞལ་འདེབས་བསྡུ་རུབ་ཀྱིས་བུ་མོར་སློབ་གྲྭར་སློབ་སྦྱོང་གི་གོ་སྐབས་སྤྲད་པ་མ་ཟད།མོའི་ནང་གི་དག་ཀྱང་རྒྱལ་སར་ཁྲིད་ཡོང་ནས་ཁང་པ་སྙིང་རྗེ་མོ་ཞིག་གི་ནང་དུ་སྡོད་དུ་བཅུགབུ་མོ་ཁྲར་ཁ་ལི་ཝ་ལིའམ་ཁུ་སིམ་ཤྲྰི་སི་ཏའི་འདྲ་པར་དེ་གཉིས་ནི་ལོ་མང་སྔོན་གྱི་པ་ཀི་སི་ཐན་གྱི་ཕོ་གསར་ཇ་འཚོང་མཁན་འདྲ་པར་རྗེས་སུ་ལྷོ་ཤར་ཨེ་ཤི་ཡའི་ནང་དུ་སྤྱི་ཚོགས་བརྒྱུད་ལམ་གྱི་འདྲ་པར་ཆེས་སྐད་གྲགས་ཅན་དེར་གྱུར་པ་མ་ཟད།འཛམ་གླིང་གི་གསར་འགྱུར་བརྒྱུད་ལམ་གྲགས་ཆེ་ཤོས་སོགས་ཀྱིས་ཀྱང་མོའི་འདྲ་པར་དང་གནས་ཚུལ་སྤེལ་ཡོད།